ADERES Burjassot posa rumb a Guadalajara per a participar en el Campionat d’Espanya de Futbol Sala de la FEDDI
2025-07-24

L’equip de Futbol Sala de l’ADERES Burjassot prepararà les seues motxilles per a, a partir del pròxim dimecres 6 de novembre, posar rumb a Guadalajara per a participar en el Campionat d’Espanya, organitzat per la Federació Espanyola d’Esports per a persones amb discapacitat intel·lectual (FEDDI).

La competició començarà el dijous 7 de novembre i el primer dels partits que disputarà ADERES Burjassot serà contra el CD Atades, a les 12.00 hores. Després, a la vesprada, a les 17.00 hores jugaran contra el ADAS Salamanca.

El divendres també disputaran dos partits, contra ANSES Sevilla i contra Discapagua “B” i, una vegada finalitzada aquesta primera fase de trobades es passarà a les semifinals i finals, depenent dels resultats dels partits.